
[bookmark: Sujet][bookmark: References]Europa-Parlamentets afgørelse af 7. juli 2026 om anmodning til Myndigheden for Europæiske Politiske Partier og Europæiske Politiske Fonde om at kontrollere, om partiet Europa af Suveræne Nationer opfylder betingelserne i artikel 3, stk. 1, litra d) og e), i forordning (EU, Euratom) 2025/2445 (2026/2792(RSP))

–	der henviser til anmodningen fra 247 medlemmer om at kontrollere, om partiet Europa af Suveræne Nationer opfylder betingelserne i artikel 3, stk. 1, litra d) og e), i Europa-Parlamentets og Rådets forordning (EU, Euratom) 2025/2445 af 26. november 2025 om statut for og finansiering af europæiske politiske partier og europæiske politiske fonde[footnoteRef:1], [1:  	EUT L, 2025/2445, 8.12.2025, ELI: http://data.europa.eu/eli/reg/2025/2445/oj.] 

–	der henviser til skrivelse af 22. maj 2026 fra Myndigheden for Europæiske Politiske Partier og Europæiske Politiske Fonde i henhold til artikel 13, stk. 4, i forordning (EU, Euratom) 2025/2445 om omstændigheder, der giver anledning til tvivl om partiet Europa af Suveræne Nationers overholdelse af registreringsbetingelserne vedrørende de værdier, som Unionen bygger på,
–	der henviser til forretningsordenens artikel 241, stk. 2,
[bookmark: _Hlk233831233]1.	beslutter at anmode Myndigheden for Europæiske Politiske Partier og Europæiske Politiske Fonde om at kontrollere, om partiet Europa af Suveræne Nationer opfylder betingelserne i artikel 3, stk. 1, litra d) og e), i forordning (EU, Euratom) 2025/2445;
[bookmark: _Hlk233831251]2.	pålægger sin formand at sende denne afgørelse til Myndigheden for Europæiske Politiske Partier og Europæiske Politiske Fonde samt til Rådet og Kommissionen til orientering.

